Omnibus presentes litteras inspecturis, magister Gaufridus, officialis curie archidiaconi Senon., salutem in Domino. Notum facimus quod in nostra presencia constitutus Gaufridus, filius defuncti Hayeri de Evriaco, quem, ut dicebat idem Gaufridus, capitulum Senon. manumiserat ad hoc ut posset habere tonsuram et ordinem clericalem, confessus fuit, coram nobis, dictam manumissionem fuisse factam a dicto capitulo tali condicione quod si contingeret ipsam tonsuram clericalem dimittere, ipso facto in pristinam conditionem et ad hominium dicti capituli reverteretur; promittens, dictus Gaufridus, per fidem suam in manu nostra prestitam, quod dictam conditionem servabit, nec contra predicta veniet in futurum. Actum, anno Domini Mº CCº Lº quarto, mense decembri.